text: বর্ষশেষের রাতে একশো টাকার বেশি দাম কমল রান্নার গ্যাসের - Kolkata24x7 | Read Latest Bengali News, Breaking News in Bangla from West Bengal's Leading online Newspaper
  Home জাতীয় বর্ষশেষের রাতে একশো টাকার বেশি দাম কমল রান্নার গ্যাসের
  নয়াদিল্লি: সোমবার বছরের শেষ দিনেই বড়সড় স্বস্তি মধ্যবিত্তের রান্নাঘরে৷ গ্যাসের দাম কমানোর ঘোষণায় হাঁফ ছেড়ে বাঁচল মধ্যবিত্ত ভারত৷ ইন্ডিয়ান অয়েল কর্পোরেশন ঘোষণা করেছে সিলিন্ডার পিছু ৫টাকা ৯১ পয়সা করে দাম কমানো হবে৷ জানানো হয়েছে ভর্তুকিযুক্ত গ্যাসের দাম কমেছে ৫.৯১ পয়সা৷ আর ভর্তুকিহীন গ্যাসের দাম ১২০.৫০ পয়সা কমানো হয়েছে৷
  এই নতুন দাম পয়লা জানুয়ারি থেকে কার্যকর হতে চলেছে৷ ২০১৮ সালে এই নিয়ে দ্বিতীয় বার দাম কমল রান্নার গ্যাস বা এলপিজির৷ এর ফলে দিল্লিতে ১৪.২ কেজির ভর্তুকি যুক্ত রান্নার গ্যাস সিলিন্ডারের দাম দাঁড়াল এখন ৪৯৪.৯৯ টাকা৷ সোমবার রাত বারোটার পর থেকে এই নতুন দাম কার্যকর করা হবে৷ ভর্তুকি যুক্ত এলপিজির দাম ছিল ৫০০.৯০ টাকা৷ পয়লা ডিসেম্বর ভর্তুকিযুক্ত রান্নার গ্যাসের দাম কমেছিল ৬.৫২ টাকা৷
  আরও পড়ুন : সদ্য জেতা দুই রাজ্যে টালমাটাল কংগ্রেস সরকার
  বিশ্ববাজারে জ্বালানি তেলের মূল্য কমার ফলেই ভারতের বাজারে এই রান্নার গ্যাসের দাম কমেছে বলে আইওসি সূত্রে খবর৷ পাশাপাশি, পয়লা জানুয়ারি থেকে কমছে ভর্তুকিহীন গ্যাসের দামও । সিলিন্ডার প্রতি ১২০.৫০টাকা দাম কমছে বলে জানা গিয়েছে৷ এর ফলে দিল্লিতে ভর্তুকিহীন ১৪.২ কেজি সিলিন্ডারের দাম দাঁড়াচ্ছে ৬৮৯ টাকা, যা আগে ছিল সিলিন্ডার প্রতি ৮০৯.৫০ টাকা।
  পয়লা ডিসেম্বর এই ভর্তুকিহীন সিলিন্ডারের দাম কমেছিল ১৩৩টাকা৷ পাশাপাশি জানানো হয়েছে, ভর্তুকি অতিরিক্ত টাকা এই জানুয়ারি থেকেই গ্রাহকরা তাঁদের অ্যাকাউন্টে পেয়ে যাবেন৷ যার পরিমাণ ১৯৪.০১ টাকা৷